《齐天乐 又题玉裁鸳湖旧梦图，同魏滋伯韵。》
清代·姚燮

南湖无恙双桡水，春来絮摇萍动。傍笛听渔，分香醉鹭，不管晓寒犹冻。

明楼画耸。有眉影娟娟，凭妆人共。留得凄凉，回栏烟袅落花重。

鸳鸯飞觅伴侣，语愁先自苦，愁倩谁送。牵柳风时，采菱月夕，孤负波澄天空。

疏衾黯拥。奈酒尽鬟飘，并无残梦。让与他家，撅头西岸拢。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。